39 "अय्यूब का तू जानत अहा कि कब पहाड़ी बोकरियन बियात हीं?
2 अय्यूब, का तू जानत ह पहाड़ी बोकरियन अउ महतारी हरिणियन केतँने महीने आपन बच्चन क गर्भ मँ राखत हीं?
का तोहका पता अहइ कि ओनकर बियाइ क उचित समइ का अहइ?
3 का तू जानत ह क उ पचे बच्चा क जनम दइ बरे कब झुकत ह।
का तू जानत ह कि उ पचे आपन बच्चन क कब जनम देत ह।
4 पहाड़ी बोकरियन अउर हरिणि महतारी क बच्चन खेतन मँ हट्टा कट्टा होइ जात हीं।
फुन उ पचे आपन महतारी क तजि देत हीं, अउर फुन लउटिके वापस नाहीं अउतेन।
5 "अय्यूब, जंगली गदहन क कउन अजाद छोड़ देत ह?
कउन ओनकर रस्सन क खोलेस अउर ओनका बन्धन स अजाद किहेस?
6 इ मइँ परमेस्सर हउँ जउन बनेर गदहा क घर क रुप मँ रेगिस्तान दिहेउँ।
मइँ ओनका रहइ बरे उजाड़ धरती दिहेउँ।
अउर कउनो भी मनई ओका काम करवावइ बरे नाहीं साधत ह।
अउर उ पचे हुअँइ घास चरत रहत हीं।
उ पचे हुअँइ पर हरिअर घास चरइ क हेरत रहत हीं।
9 "अय्यूब, बतावा, का कउनो जंगली साँड़ तोहरी सेवा बरे राजी होइ?
का उ तोहरे चरही मँ राति क रुकी?
10 अय्यूब, का तू जंगली बर्धा पइ जुआ रख पइ आपन खेत जोतँवाइ सकत ह?
का घाटी क तोहरे वास्ते जोतँइ बरे उ पचन पइ जुआ रखइ जाब्या?
11 जंगली साँड़ बहोत मजबूत होत ह।
मुला का तू आपन काम करइ बरे ओन पइ भरोसा कइ सकत ह?
अउर ओका दाँवइ मँड़ाइ[a] क खरिहाने मँ लिआवइ।
13 "सुतुरमुर्ग जब खुस होत ह उ आपन पंख फड़फड़ावत ह।
मुला ओकर पंख सारस क पंख जइसे नाहीं होतेन।
14 मादा सुतुरमुर्ग धरती पइ अण्डा देत ह।
सबइ अण्डा रेत मँ गरम होइ जात ह।
15 मुला सुतुरमुर्ग बिसरि जात ह कि कउनो ओकरे अण्डन पइ चलिके कुचर सकत ह,
या कउनो बनेर पसु ओनका तोड़ सकत ह।
जइसे उ पचे ओकर बच्चन नाहीं अहइँ।
अगर ओकर बच्चन मरि भी जाइँ तउ भी ओका चिन्ता नाहीं होतह, अउर ओकर सब काम अकारथ होत ह।
17 परमेस्सर सुतुरमुर्ग क विवेक नाहिं दिहेस,
अउर उ ओका कउनो समझदारी नाहीं दिहस ह।
तब ध्धोड़न अउ ओकरे सवार पइ हँसत ह।
अउर का तू ही ओकर गटई पइ फहरती अयाल जमाया ह?
घोड़ा ऊँची अवाजे मँ हिनहिनात ह अउर लोग डेराइ जात हीं।
21 घोड़ा घुस अहइ कि उ बहोत बलवान बाटइ अउर आपन खुरे स धरती क खतन रहत ह।
जुदध मँ जात भवा घोड़ा तेज दौड़ जात ह।
22 घोडा डरे क हँसी उड़ावत ह काहेकि उ कबहुँ नाहीं डेरात।
घोड़ा कबहुँ भी जुदध स मुँह नाही मोड़त ह।
23 घोड़ा क बगल मँ तरकस थिरकत रहत हीं।
घोड़सवारन क भलन अउ हथियार धूपे मँ चमचामत रहत हीं।
24 घोड़ा बहोत उत्तेजित अहइ, मैदान पइ उ तेज चाल स दउड़त ह।
घोड़ा जब बिगुल क आवाज सुनत ह तब उ सान्त खड़ा नाहीं रहि सकत।
25 बिगुल क ध्वनी पइ घोड़ा हिन 'हिनावत' ह।
उ बहोत ही दूर स जुद्ध क सूँघ लेत ह।
उ सेना क सनापती क आदेस अउर जुध्या क हाहाकार अउ जयजयकार क सुन लेत ह।
26 "अय्यूब, का तू बाज क सिखाया आपन पखनन क फइलाउब अउर दक्खिन कइँती उड़ि जाब।
अउर ऊँच पहाड़न मँ आपन झोंझ बनावइ क आग्या देत ह।
28 उकाब चट्टाने पइ रहा करत ह।
ओकर किला चट्टान होत ह।
29 उकाब किला स आपन सिकार पइ निगाह राखत ह।
उ बहोत दूर स आपन सिकार क लखि लेत ह।
30 गिद्ध क बच्चन लहु चाटा करत हीं।
- 39:12 दाँवइ मँड़ाइ खेले क काठे क पाछे झुरान दाना ओर पउधा क खरिहाने मँ लिआवइ क बाद दाना क धिलका स अलग कीन्ह जात ह। पिटना सा या बर्धा क वँर्धा क मँड़ाइ अउ दवाँइ कीन्ह जात ह।
Awadhi Bible: Easy-to-Read Version. Copyright © 2005 Bible League International.
